
Ministru kabineta rīkojums Nr. 637
Rīgā 2024. gada 16. augustā (prot. Nr. 31 3. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"
· 1. Pamatojoties uz likuma "Par valsts budžetu 2024. gadam un budžeta ietvaru 2024., 2025. un 2026. gadam" 70. pantu, atbalstīt apropriācijas pārdali 854 091 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz Korupcijas novēršanas un apkarošanas biroja budžeta programmu 01.00.00 "Korupcijas novēršanas un apkarošanas birojs", lai stiprinātu Korupcijas novēršanas un apkarošanas biroja kapacitāti, uzlabojot informācijas tehnoloģiju nodrošinājumu, tai skaitā:
· 1.1. 715 546 euro apmērā – Dokumentu un informācijas pārvaldības sistēmas izstrādei;
· 1.2. 138 545 euro apmērā – informācijas tehnoloģiju nodrošinājuma pilnveidošanai.
· 2. Korupcijas novēršanas un apkarošanas birojam normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam. 
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Finanšu ministrijai precizēt un palielināt Korupcijas novēršanas un apkarošanas biroja budžeta bāzes izdevumus 2025. gadam budžeta programmā 01.00.00 "Korupcijas novēršanas un apkarošanas birojs" 972 259 euro apmērā Dokumentu un informācijas pārvaldības sistēmas izstrādes pabeigšanai, attiecīgi samazinot izdevumus budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem".

